Queens Of The Stone Age «Little Sister» (single)
(Interscope / Universal) 

Fra albumet «Lullabies To Paralyze» (21/3) 

En skuffende tam sang fra QOTSA. 

Intet er nytt under ørkensolen når QOTSA dukker opp igjen, denne gangen uten Nick Oliveri. 
Men de tunge, rullende trommene blir stampende på stedet hvil på «Little Sister», som kanskje er det største kommersielle frieriet vi noensinne har hørt fra dette bandet. 
Tross sin lettfattelige melodilinje lider låten under en (u)sedvanlig tørr produksjon (Josh Homme og Joe Baressi), som gjør «Little Sister» til en kort, snill mellometappe for verdens største rock-band i Norge for to år siden. 
